**ПРЕДЛОЖЕНИЕ**

**за дейността на Народно читалище „Минчо Иванов - 1912”**

**през 2024 година**

**ЯНУАРИ**

* 1. „Сурва, сурва, весела година“ - благословии за здраве и берекет от сурвакари.
	2. 135 г. от рождението на Николай Райнов (01.01.1889 – 02.05.1954), български писател, изкуствовед, художник, академик. Пише поезия, белетристика, произведения за история и теория на изкуството. Автор на 30 сборника с приказки от цял свят. - витрина в читалището.
	3. 215 г. от рождението на Луи Брайл (04.01.1809 – 06.01.1852), френски педагог, създател на азбуката за незрящи, наречена „Брайлова азбука“.

**06.01.** 176 години от рождението на Христо Ботев, български национален герой - витрина в читалището.

**08.01. „За най - малките читатели“ - витрина „Приказен свят”** - витрина в читалището.

**08.01. Резултати от Четвърти национален онлайн конкурс „Моята коледа” – 2023г.**

**11.01.**  80 г. от рождението на Татяна Янакиева (11.01.1944), български библиотековед, дългогодишен ръководител на Катедрата по библиотекознание, научна информация и културна политика към СУ „Св. Климент Охридски“.– витрина в читалището.

**12.01.**. 120 г. от рождението на Георги Караславов (12.01.1904 – 26.01.1980), български писател. Творчеството му е обемно и жанрово богато. Известни произведения – романите „Татул“, „Снаха“ и др., повестите „Селкор“, „Танго“, „Ленко“ и др. – витрина в читалището.

**12.01.** 95 г. от рождението на Коста Странджев (12.01.1929 – 11.11.1991), български белетрист и драматург. Автор е на много очерци, разкази, повести, пиеси, детска литература – „Белязани мъже“, „Мъжка молитва“ (разкази), „Боровете не превиват клони“ (драма в 4 д.), „Внезапна жена“ (избрани новели), „Най-храбрата звезда“ (разкази за деца) и др. – витрина в читалището.

**15.01. Резултати от Четвърти национален онлайн конкурс „Най-автентична сурвачка”-2023г.**

**16.01.** 85 г. от рождението на Биньо Иванов (16.01.1939 – 16.04.1998), български поет. Автор на стихосбирките „До другата трева“, „Навярно вечно“, „Часът на участта“ и др. Книги за него – Енчо Мутафов. „Биньо Иванов представен от Енчо Мутафов. Изследване, подбрани стихотворения, непубликувани стихотворения“ (2008) и др. – витрина в читалището.

**19.01.** 145 г. от рождението на Симеон Радев (19.01.1879 – 15.02.1967), български историограф, публицист и литературен критик, дипломат. Автор на „Строителите на съвременна България“ – едно от най-важните историографски изследвания в българската литература. – витрина в читалището.

**19.01.** 215 г. от рождението на Едгар Алън По (19.01.1809 – 07.10.1849), американски поет и писател, литературен критик. Известни творби „Гарванът“ (поема), „Златният бръмбар“ (разкази) и др. – витрина в читалището.

**21.01.** 100 г. от рождението на Катя Попова (21.01.1924 – 24.11.1966), българска оперна певица (сопран). – витрина в читалището.

**21.01.** Бабинден - пресъздаване на обичая „Бабуване“ и изложба на плетива от Клуб „Ръкоделие”, Участие на Фолклорната група към НЧ „Минчо Иванов –1912”, участие на Пенсионерския клуб. Празнично тържество.

**25.01.** 150 г. от рождението на Съмърсет Моъм (25.01.1874 – 16.12.1965), английски писател и драматург. Известни романи „Острието на бръснача“, „Магьосникът“, „Души в окови“ и др. – витрина в читалището.

**27.01.** 190 г. от рождението на Дмитрий Менделеев (27.01.1834 – 20.01.1907), руски учен, химик, съставител на периодичната система на химичните елементи. – витрина в читалището.

**31.01.** 170 г. от рождението на Стефан Стамболов (31.01.1854 – 06.07.1895), български политик и държавник, публицист, член на Българското книжовно дружество (БАН). – витрина в читалището.

**31.01.** 170 г. от рождението на Михаил Маджаров (31.01.1854 – 23.01.1944), български политик и общественик, публицист, дипломат, член на Българското книжовно дружество (БАН).– витрина в читалището.

 **ФЕВРУАРИ**

**01.02. – 28.02.** „Работилничка за мартенички” – ръчна изработка на мартенички с участниците от Клуб „Приложно изкуство”.

.

**01.02.** 190 г. от рождението на Кузман Шапкарев (01.01.1834 – 18.03.1909), български фолклорист, книжовник, учител, член на Българското книжовно дружество (БАН). – витрина в читалището.

**01.02.** 70 г. от рождението на Керка Хубенова (01.02.1954), българска поетеса и журналистка, родена в старозагорското село Михайлово. Автор на стихосбирките „Внезапни рифове“, „Криле над Тадж Махал“, „Окото на Бога“ и др., „Лъчи от града на липите“ (публицистика). – витрина в читалището.

**02.02.** 130 г. от рождението на Жорж Папазов (Георги Панайотов Папазов) (02.02.1894 – 23.04.1972), български художник живописец, модернист. – витрина в читалището.

**06.02.** **„За най - малките читатели“ -** „Традициите“ - витрина в читалището **08.02.** 90 г. от рождението на Лада Галина (истинско име: Ганка Славова Габровска-Каранфилова) (08.02.1934 – 31.03.2015), българска писателка, автор на „Митологии“ (роман), „Шосето не е космос“ (новели), „Влакът свири за нас“ (избрани творби за деца) и др. – витрина в читалището.

**09.02.** 185 г. от рождението на Илия Блъсков (09.02.1839 – 13.08.1913), български възрожденски писател, преводач, учител. – витрина в читалището.

**12.02.** 215 г. от рождението на Чарлз Дарвин (12.02.1809 – 19.04.1882), английски учен и естествоизпитател; основоположник на теорията за еволюцията и естествения отбор. – витрина в читалището.

**14.02.** Трифон Зарезан – пресъздаване на обичая зарязване на лозя, изложба и дегустация на местни вина. Конкурс за избор на „Най – добър винар”, Участие на Фолклорната група към НЧ „Минчо Иванов –1912”, Участие на Пенсионерския клуб, тематична витрина в читалището

**15.02.** 460 г. от рождението на Галилео Галилей (15.02.1564 – 08.01.1642), италиански астроном, физик и механик; основоположник на научния метод за изучаване на света. – витрина в читалището.

**19.02.** 151 години от обесването на Васил Левски - „Апостола“ - презентация в читалището, тематична витрина в читалището.

**20.02.** 85 г. от рождението на Здравко Попов (20.02.1939), български писател сатирик, автор на „Акорди извън клавиатурата“, „Кон на втория етаж“, „Случаят Ахил : Хумор в три пози“ и др. – витрина в читалището.

**22.02.** 125 г. от рождението на Дечко Узунов (22.02.1899 – 26.04.1986), български художник, роден в Казанлък. Художественото наследство оставено от него е изключително разнообразно – твори живопис, графика, илюстрация и оформление на книгата, сценография, декоративна монументална живопис. Член на БАН (1973). – витрина в читалището.

**22.02.** 85 г. от рождението на Стойчо Маджарски (псевдоним на Стойчо Митев Стойчев) (22.02.1939 – 04.01.2022), български поет, прозаик и преводач, роден в с. Маджерито, община Стара Загора. Автор на стихосбирките „И все душата ми е жадна“, „Звездни бързеи“, „Следобеден зодиак“ и др., проза – „Под сянката на студения паралел“, „Приказки от Алана“ и др. – витрина в читалището.

**23.02.** 125 г. от рождението на Ерих Кестнер (23.02.1899 – 29.07.1974), немски писател, автор на романи за деца – „Антон и Точица“, „Двойната Лотхен“, „Хвърчащата класна стая“ и мн. др. – витрина в читалището.

**26.02.** 95 г. от рождението на Михаил Берберов (26.02.1934 – 07.08.1989), български поет и публицист, роден в Стара Загора. Автор на стихосбирките „Луната в една от своите четвърти“, „Пулсации“, „Реквием в червено“ и др. – витрина в читалището.

**29.02.** 120 г. от рождението на Васил Стоилов (29.02.1904 – 13.02.1990), български художник живописец, професор по изобразително изкуство. – витрина в читалището.

 **МАРТ**

**01.03.- 07.03.** Работилничка „Картичка за мама” – с участници от Клуб „Приложно изкуство” по повод 8 Март – Международен ден на жената.

**01.03.** „Баба Марта бързала, мартенички вързала” – Баба Марта ще закичва с мартенички из селото. Изложба на ръчно изработени мартенички в „Работилничка за мартенички”, „Легенда за мартеницата” – презентация на мултимедия в читалището, изложба на мартенички на децата от ДГ „Първи юни” и Об.У „Христо Ботев” с. Макариополско.

**01.03.** „Ден на самодееца” – връчване на поздравителни адреси на нашите самодейци. Празнично тържество.

**01.03.** 145 г. от рождението на Александър Стамболийски (01.03.1879 – 14.06.1923), български политик, идеолог и водач на БЗНС, министър-председател (1919 – 1923). – витрина в читалището.

**01.03.** 95 г. от рождението на Георги Марков (01.03.1929 – 11.09.1978), български писател, театрален и филмов сценарист, дисидент. Известни творби „Мъже“ (роман), „Портретът на моя двойник ; Жените на Варшава“ (новели), „Задочни репортажи за България“ (публицистика). – витрина в читалището.

**03.03.** 145 години от Освобождението на България – Рецитал, Мултимедийна презентация на тема „Освобождението на България”, поднасяне на венци и цветя на войнишкия паметник в центъра на селото. За поредна година ще участваме в инициативата „Пробуждане с хоро”, Участие на Фолклорната група към НЧ „Минчо Иванов –1912”.

**08.03.** 8 Март - Международен ден на жената – Изложба на картички ръчно изработени в „Работилничка „Картичка за мама”, изложба на рисунки на тема „Мама” от Клуб „Млад художник”, Презентация на тема „Поклон пред Жената”, Участие на Фолклорната група към НЧ „Минчо Иванов –1912”, участие на Пенсионерския клуб. Изложба на гоблени. Празнично тържество.

**09.03.** 90 г. от рождението на Юрий Гагарин (09.03.1934 – 27.03.1968), съветски военен пилот и космонавт. Той е първият човек в историята на човечеството, който извършва космически полет (12.04.1961). – витрина в читалището.

**10.03.** „За най-малките читатели” - витрина „Древните цивилизации”.

**11.03.** 65 г. от смъртта на Ботьо Савов (16.12.1881 – 11.03.1959), български писател, роден в Стара Загора. Считан за един от теоретиците на българския символизъм. Член е на Съюза на българските писатели.– витрина в читалището.

**12.03.** 85 г. от рождението на Венцеслав Начев (12.03.1939 – 10.11.2010), български писател, автор на исторически романи – „Велчова завера“, „Поп Харитон“, „Трънен венец“ и др. – витрина в читалището.

**13.03.** 125 г. от рождението на Панчо Владигеров (13.03.1899 – 08.09.1978), български композитор, музикант, диригент, педагог. – витрина в читалището.

**14.03.** 145 г. от рождението на Алберт Айнщайн (14.03.1879 – 18.04.1955), немски физик теоретик, определян като баща на съвременната физика. – витрина в читалището.

**16.03.** 140 г. от рождението на Александър Беляев (16.03.1884 – 06.01.1942), руски писател, автор на научно-фантастични произведения – „Човекът – амфибия“, „Главата на професор Дауел“, „Владетелят на света“ и др. – витрина в читалището.

**17.03.** „Олелия” – стар обичай за Сирни заговезни. Вечерта се палят огньове, прескачат се за здраве и пречистване, около огньовете се играят хора и се пеят песни.

**20.03.** 215 г. от рождението на Николай Гогол (20.03.1809 – 21.02.1852), руски писател и комедиограф. Автор на „Мъртви души“ (поема), „Шинел“ (повест), „Ревизор“, „Женитба“ (комедии) и др.– витрина в читалището.

**22.03.** Първа пролет – Поход, пикник, Украса в читалището.

**23.03.** „Тодоровден” – пресъздаване на обичая „Захранване на кон”, кушии – конни надбягвания на поляната, конкурс за „Най-дълга коса”, Участие на Фолклорната група към НЧ „Минчо Иванов –1912”.

**25.03.** „Благовещение” – Ден на майката – литературно четене със стихове за майката, прескачане на огън от децата на ДГ „Първи юни” и Об. У „Христо Ботев” за прогонване на змиите – пресъздаване на обичая.

**25.03.** 90 г. от рождението на Христо Фотев (25.03.1934 – 27.07.2002), български поет. Сред шедьоврите на българската любовна лирика е стихотворението му „Колко си хубава!...“ – витрина в читалището.

**28.03.** 95 г. от рождението на Вера Мутафчиева (28.03.1929 – 09.06.2009), български писател и историк, член на Българска академия на науките. Автор е на над 30 художествени книги, издадени у нас и в чужбина в многобройни тиражи. Сред по-известните ѝ произведения са: „Книга за Софроний“, „Случаят Джем“, „Летопис на смутното време“, „Аз, Анна Комнина“, „Предречено от Пагане“ и др., сценарист на най-гледания филм в българската история – „Хан Аспарух“.– витрина в читалището.

**30.03.** 145 г. от рождението на Стефан Л. Костов (30.03.1879 – 27.09.1939), български драматург и етнограф. Сред най-известните му комедии са „Златната мина“, „Големанов“, „Вражалец“, „Женско царство“ и др. – витрина в читалището.

 **АПРИЛ**

**01.04.** „Ден на хумора, сатирата и забавата” Литературно четене на произведения от Чудомир.

**01.04. - 05.04**. „Маратон на четенето” по повод Международния ден на четенето.

**02.04.** Международен ден на детската книга – Представяне на „Любима детска книга” том 7 – създадена от Клуб „Млад художник”.

**02.04.** „За най-малките читатели” – витрина с книжки „ Любими стихотворения”.

**03.04.** 145 г. от обявяването на София за столица (1879). – витрина в читалището.

**04.04.** 105 г. от рождението на Веселин Ханчев (04.04.1919 – 04.11.1966), български поет и преводач. Роден в Стара Загора, автор на стихосбирките „Стихове в паласките“, „Лирика“, „Смешен пантеон“, „Жив съм“ и др. Удостоен е със званията „Почетен гражданин на Стара Загора“ (1962) и „Заслужил деятел на културата“ (1963). – витрина в читалището.

**07.04.** „Доброволчески отряд” към БЧК – запознаване с работата на БЧК.

**08.04. – 12.04.**  Акция „Засей цвете” – засяване на цветя с деца и доброволци по повод „Международния ден на Земята” – 22 април.

**12.04.** Великденска украса на читалището и центъра.

**13.04.** 1210 г. от смъртта на хан Крум (неизв. – 13.04.814), български владетел; поставя началото на централизацията в управлението на българската държава. – витрина в читалището.

**15.04. – 19.04.** Доброволческа акция „С грижа за природата” – почистване на градинките по центъра, църквата и парка по повод „Международния ден на земята”.

**16.04.** 180 г. от рождението на Анатол Франс (16.04.1844 – 12.10.1924), френски романист, поет и есеист, носител на Нобелова награда за литература (1921). – витрина в читалището.

**17.04.** 95 г. от рождението на Лиляна Стефанова (17.04.1929 – 01.08.2021), българска писателка и поетеса. – витрина в читалището.

**20.04.** 147 години от избухването на Априлското въстание - витрина в читалището - витрина в читалището.

**21.04.** 80 г. от рождението на проф. д-р арх. Тодор Булев (21.04.1944), български архитект. Автор на множество проучвания в областта на териториалното устройство, ландшафта, градоустройството, архитектурната композиция, архитектурното наследство – „Естетически проблеми на съвременния град“ (1982), „Възстановяването на Посолството на Св. Престол в София 1991-1994“ (1994), „Българската архитектура през периода 2010 – 2020 г.“ (2020), „Естетика на архитектурата“ (2022) и др. – витрина в читалището.

**22.04.** 300 г. от рождението на Имануел Кант (22.04.1724 – 12.02.1804), философ, основател на немската класическа философия. Автор на „Критика на чистия разум“, „Критика на практическия разум“, „Към вечния мир“ и др. – витрина в читалището.

**22.04.** 125 г. от рождението на Владимир Набоков (22.04.1899 – 02.07.1977), руски писател, поет. Става световно известен с романа си „Лолита“.

**22.04 - 26.04.** Кампания „Чети с мен” с деца от ДГ „Първи юни” и ученици от Об.У „Христо Ботев” с. Макариополско по повод 23 април - Международен ден на книгата.

**22.04.** Международен ден на земята – витрина в читалището.

**23.04.** Международен ден на книгата – витрина в читалището.

**23.04.** 460 г. от рождението на Уилям Шекспир (23.04.1564 – 23.03.1616), английски драматург и поет. – витрина в читалището.

**24.04.** 135 г. от рождението на Христина Морфова (24.04.1889 – 01.06.1936), българска оперна певица; биографични книги от Богдан Морфов „Незабравимата Христина Морфова“ (1978), Владимир Русалиев „Българският славей Христина Морфова“ (1999), Румяна Лечева „Истинската история на Христина Морфова“ (2013) и др. – витрина в читалището.

**27.04.** Лазаровден – пресъздаване на обичая „Лазаруване”, лазарки обикалят домовете в селото, пеят и благославят за здраве и берекет.

 **МАЙ**

**01.05.** „За най-малките читатели” – „Енциклопедии” – витрина в читалището.

**01.05. – 31.05.** Подготовка за карнавал

**13.05 – 17.05.** Хигиенизиране на сградата с участието на доброволци към читалището.

**02.05.** „Пъстър Великден” – ателие за боядисване на яйца, изложба на писани яйца от децата на ДГ „Първи юни” и Об.У „Христо Ботев” с. Макариополско

**02.05.** 165 г. от рождението на Джером К. Джером (02.05.1859 – 14.06.1927), английски писател и драматург. Най-популярен с хумористичните си романи и разкази – „Празни мисли на един празен човек“ (разкази), „Трима души в една лодка (без да става дума за кучето)“ (повест), „Трима на бумел“ (роман) и др. – витрина в читалището.

**06.05.** Гергьовден – Гергьовски люлки и празнична програма, Отбелязваме деня на храбростта и българската армия с рецитал и поднасяне на венци и цветя, Участие на Фолклорната група към НЧ „Минчо Иванов –1912”.Празнично тържество.

**06.05. – 10.05.** „Национална библиотечна седмица” – „Вече сме читатели” –приемане на първокласници в библиотеката.

**07.05.** 110 г. от рождението на Андрей Гуляшки (07.05.1914 – 03.07.1995), български писател. Творчеството му е богато и разнообразно. Става известен с поредицата си криминално-приключенски романи за Авакум Захов – „Контраразузнаване“, „Приключениятя на Авакум Захов“, „Срещу 007“ и др. Автор е и на историческата трилогия „Златният век“.– витрина в читалището.

**09.05.** „Ден на победата”, „Ден на Европа” - витрина в читалището и изложба с творби на учениците от Об.У „Христо Ботев”.

**09.05.** 100 г. от рождението на Булат Окуджава (09.05.1924 – 12.06.1997), руски поет, композитор и сценарист; един от основателите на руския жанр „авторска песен“.

**10.05.** „Библиотекар за един ден” – деца от Об.У „Христо Ботев”с. Макариополско ще се запознаят с работата на библиотекаря.

**11.05.** 120 г. от рождението на Салвадор Дали (11.05.1904 – 23.01.1989), испански живописец, график и скулптор; автобиографични книги Салвадор Дали „Дневникът на един гений. Автобиография“ (1994), Салвадор Дали „Тайният живот на Салвадор Дали. Автобиография“ (1996); биографични книги от Жил Нере „Салвадор Дали 1904–1989“ (1999), Елена Шатохина „Дали и Гала“ (2010) и др. – витрина в читалището.

**11.05.** 85 г. от рождението на Лиляна Михайлова (11.05.1939 – 18.04.2010), българска писателка и сценаристка. Автор на повече от 20 книги, сред които – „Един тъжен мъж“ (роман), „Грехът на Малтица“ (роман), „Самоубийство по лични причини“ (повест-разследване), „Корабът“ (повест) и др. По нейни сценарии са създадени редица български кино и телевизионни филми – „Пробен срок“ (1977), „Балада за звънците“ (1982), „Грехът на Малтица“ (1985) и др. – витрина в читалището.

**14.05.** 115 г. от рождението на Йосиф Петров (14.05.1909 – 16.10.2004), български поет, учител, общественик. Автор на стихосбирките „Вик от каторга“, „Разпилени пъстроцветия“, „Смях и жлъч“ и др. – витрина в читалището.

**15.05.** 105 г. от рождението на Александър Геров (15.05.1919 – 22.12.1997), български поет и белетрист. Автор на „Внезапни стихотворения“, „Най-хубавото“ (стихотворения), „Дете на прозореца“ (стихове за деца и юноши), „Череп с антена“ (научнофантастичен роман) и др. – витрина в читалището.

**20.05.** 225 г. от рождението на Оноре дьо Балзак (20.05.1799 – 18.08.1850), френски писател. Сред най-значителните му романи са „Йожени Гранде“, „Дядо Горио“, „Изгубени илюзии“, „Братовчедката Бет“ и др. – витрина в читалището.

**20.05. 24.05.** Ателие „Пей с мен” – заучаване на песента „Химн на св. св. Кирил и Методий” и други възрожденски песни с Клуб „Млад възрожденец.

**22.05.** 165 г. от рождението на Артър Конан Дойл (22.05.1859 – 07.07.1930), английски писател, автор на криминални романи и разкази. Известни творби „Знакът на четиримата“ (новели), „Баскервилското куче“ (повест), „Приключенията на Шерлок Холмс“ (новели), „Изгубеният свят“ (роман) и др. – витрина в читалището.

**24.05.** Ден на светите братя Кирил и Методий, на българската азбука, просвета и култура и на славянската книжовност – витрина в читалището

**27.05.** 130 г. от рождението на Дашиъл Хамет (27.05.1894 – 10.01.1961), американски автор на детективски романи и разкази – „Алена жътва“, „Малтийският сокол“, „Стъкленият ключ“ и др. – витрина в читалището.

 **ЮНИ**

**01.06.** „Ден на детето” – празнична програма с ДГ „Първи юни”.

**01.06.** Карнавал - посветен на „Деня на детето”.

**02.06.** „Спортни игри” със състезателен характер и забавления за децата в двора на училището.

**04.06.** 80 г. от рождението на Неделчо Ганев (04.06.1944 – 19.07.2023), български поет, роден в с. Изворово, Чирпанско, почетен гражданин на гр. Чирпан. Автор на стихосбирките „Зелена фабрика“, „Акашови записи“, „Бинарна луна“, „Извънредно бъдеще“ и др. – витрина в читалището.

**02.06.** Ден на Христо Ботев и на загиналите за свободата и независимостта на България – рецитал, поднасяне на цветя на войнишкия паметник, витрина в читалището.

**05.06**. „Къде живеят книгите” – посещение в библиотеката на деца от ДГ „Първи юни” с. Макариополско.

**06.06.** 225 г. от рождението на Александър Сергеевич Пушкин (06.06.1799 – 10.02.1837), руски поет и писател, основоположник на руския реализъм в литературата. Творчеството му е огромно и разнообразно по жанрове. Едно от най-значимите му произведения е романът в стихове „Евгений Онегин“.– витрина в читалището.

**06.06.** 100 г. от рождението на Васил Акьов (06.06.1924 – 07.02.1989), български писател и сценарист. Автор на романите „Жокей върху асфалта“, „Любовен джаз“, „Игри по никое време“, „Ифаркт“ и др., както и на сценариите на редица игрални филми „Птици и хрътки“ (1969), „Пантелей“ (1978), „Къщата“ (1979) и др. – витрина в читалището.

**07.06.** „За най-малките читатели” – „Нашата красива България” – витрина в читалището.

**12.06.** Среща разговор с автор.

**12.06.** 120 г. от рождението на Атанас Далчев (12.06.1904 – 17.01.1978), български поет, преводач и есеист. Признат ерудит с изключителна хуманитарна култура. Лириката му се смята за основа на философска поетическа линия в българската поезия. Превежда класически и модерни произведения във всички жанрове от фр., исп., ит., нем. и рус. писатели. Негови творби са преведени на много езици, вкл. англ., ит., нем., рус., словаш., унг., фин., фр., чеш. и др. – витрина в читалището.

**14.06.** 100 г. от смъртта на Иван Салабашев (07.01.1853 – 14.06.1924), математик, обществен и държавен деец, роден в Стара Загора; един от основателите на сп. Наука, член-основател и председател на Физико-математическото дружество в София, редовен член на БКД (БАН). – витрина в читалището.

**17.06.** Откриване на лятна читалня – читалня на открито, всеки понеделник и четвъртък до 13.09.

**17.06.** Откриване на лятна занималня „Здравей лято” – всеобхватни дейности по интереси с деца, всеки ден от лятната ваканция.

**18.06.** „За най-малките читатели” – „Басни – прекрасни” – витрина в читалището.

**19.06.** 105 г. от рождението на Богомил Райнов (19.06.1919 – 08.06.2007), български писател, теоретик на изкуството и критик. Популярен е с криминалните и шпионските си романи – „Умирай само в краен случай“, „Няма нищо по-хубаво от лошото време“, „Господин Никой“, „Тайфуни с нежни имена“ и др., като повечето са екранизирани. Автор и на многобройни монографии за изобразителното изкуство. – витрина в читалището.

**22.06.** 60 г. от рождението на Дан Браун (22.06.1964), американски писател. Световно известен с трилърите „Шестото клеймо“, „Шифърът на Леонардо“, „Изгубеният символ“, „Ад“, „Произход“ и др. – витрина в читалището.

**23.06.** 135 г. от рождението на Анна Ахматова (истинско име Анна Андреевна Горенко) (23.06.1889 – 05.03.1966), руска поетеса. Стиховете ѝ са превеждани на много езици. Лауреат на международната награда „Етна-Таормина“, Италия (1964), почетен доктор по литература в Оксфордския университет (1965). Биографични книги от Илейн Фейнстейн „Ана Всерусийска. Биографичен роман за Ана Ахматова“ (2005), Надежда Манделщам „За Ахматова“ (2011) и др. – витрина в читалището.

**24.06.** Еньовден – събиране на билки със самодейци, витрина в читалището.

**25.05.** 115 г. от рождението на Димитър Димов (25.06.1909 – 01.04.1966), български писател и драматург. Автор на разкази, пътеписи, пиеси и романи. Творбите, които добиват най-широка популярност, са романите му общо три на брой – „Поручик Бенц“, „Осъдени души“ и „Тютюн“. Биографични книги от Любен Георгиев „Димитър Димов“ (1985), Нели Доспевска „Познатият и непознат Димитър Димов“ (1985), Илия Димитров „Димитър Димов 100 години…“ (2009) и др. – витрина в читалището.

 **ЮЛИ**

**01.07.** През месеца „Лятно кино” – прожекции на игрални и анимационни филми.

**01.07.** “За най-малките читатели” – „Космоса и аз” - витрина в читалището.

**03.07.** 80 г. от рождението на Александър Томов (03.07.1944 – 21.10.2020), български писател и сценарист. Става популярен с трилогиите „Корупция“, „Новобогаташи“ и „Четвъртата власт“. По негови сценарии са заснети редица филми – „Елегия“ (1982), „Романтична история“ (1984), „Маргарит и Маргарита“ (1989), „Пантуди“ (1993) и др. – витрина в читалището.

**11.07.** 85 г. от рождението на Марко Семов (11.07.1939 – 18.01.2007), български писател, сценарист, есеист, народопсихолог, член-кореспондент на БАН. Публикува първия в България учебник по „Народопсихология“ (в 3 тома). – витрина в читалището.

**14.07.** 85 г. от смъртта на Георги Бакалов (27.11.1873 – 14.07.1939), български публицист, литературен критик, роден в Стара Загора. Висше образование завършва в Женева. Автор е на трудове по социология, политическа икономия, философия, естетика, теория и история на литературата, история на българското Възраждане. Редактор е на редица списания и вестници – „Работнишко дело“, „Съвременник“, „Нов път“, „Нова литература“, „Мисъл“ и др. Биографични книги от Михаил Бъчваров, Коста Андреев „Георги Бакалов. Живот и дейност“ (1989), Георгий Иосифович Чернявский, Михаил Георгиевич Станчев „Георгий Бакалов. Политическая биогрфия (с культурологическим компонентом) (2006) и др. – витрина в читалището.

**18.07.** 187 години от рождението на Васил Левски, велик български революционер – витрина в читалището, посещение на Национален музей „Васил Левски” гр. Карлово и други исторически забележителности със самодейците и членове на читалището.

**18.07.** 147 години от рождението на Елин Пелин, български писател – витрина в читалището и викторина с ученици от Об.У „Христо Ботев” с. Макариополско.

**20.07.** Турнир по шах по повод Международния ден на шахмата, Историята на играта – витрина в читалището.

**20.07.** Илинден – тематична витрина в читалището.

**21.07.** 235 г. от рождението на Васил Априлов (21.07.1789 – 02.10.1847), български възрожденски просветен деец и книжовник. Меценат, през 1847 г. дарява на габровци значителна сума за строеж на ново училище (днес Априловска гимназия). Биографични книги от Михаил Арнаудов „Априлов. Живот, дейност, съвременници 1789-1847“ (1935), Георги Карастоянов „Васил Априлов. Черти от един живот“ (1982), Цоньо Петров „Васил Априлов и възраждането на Габрово“ (1990) и др. – витрина в читалището.

**21.07.** 135 г. от рождението на Ърнест Хемингуей (21.07.1889 – 02.07.1961), американски писател; лауреат на Нобелова награда за литература (1954) за повестта „Старецът и морето“.– витрина в читалището.

**24.07.** 170 г. от рождението на Константин Иречек (24.07.1854 – 10.01.1918), чешки историк, славист. Автор на „История на българите“, първото обобщаващо изложение на българската история. – витрина в читалището.

**24.07.** 65 г. от рождението на Здравка Евтимова (24.07.1959), българска писателка и преводачка. Има издадени множество сборници с разкази – „Разкази за приятели“, „Пернишки разкази“, „Кръв от къртица“, „Добрата страна на нещата“ и др. Автор е на романите „За теб, за мен“, „Четвъртък“, „Зелените очи на вятъра“, „Резерват за хора и вълци“ и др. Нейни произведения са публикувани в САЩ, Канада, Великобритания, Австралия, Германия, Франция, Индия, Русия, Полша, Чехия, Словакия и др. – витрина в читалището.

**27.07.** 90 г. от рождението на Дончо Цончев – български писател - витрина в читалището.

**28.07.** 80 г. от рождението на Донка Правдомирова (28.07.1944), български библиограф. Автор на книгите „Формиране и развитие на библиографската наука в България до 1944 година“, „Димчо Дебелянов 1887–1916. Био-библиография“, „Антон Дончев. Биобиблиография“ и др., както и на стотици научни публикации. – витрина в читалището.

**30.07.** 105 г. от рождението на Александър Вутимски, псевдоним на Александър Коцев Вутов (30.07.1919 – 23.09.1943), български поет. Умира твърде млад от туберкулоза и приживе не успява да издаде книга. Автор на „Не съм затворен кръг. Стихотворения и поеми“, „Сияния над града. Стихотворения и поеми“, „Скитникът и враните“ и др. Книги за него – Божидар Кунчев „Александър Вутимски представен от Божидар Кунчев“ и др. – витрина в читалището.

 **АВГУСТ**

**01.08.** През месеца „Лятно кино” – прожекции на игрални и анимационни филми.

**02.08.** „За най-малките читатели” – „Пътувай и опознавай” – витрина със забележителностите в България.

**04.08.** 165 г. от рождението на Кнут Хамсун (04.08.1859 – 19.02.1952), норвежки писател, лауреат на Нобелова награда за литература (1920). Автор на романите „Глад“, „Пан“, „Виктория“ и др., пише и разкази, драми, поезия. – витрина в читалището.

**09.08.** 110 г. от рождението на Петър Бобев (09.08.1914 – 27.04.1997), български писател, автор на приключенски, научнофантастични и исторически разкази, повести, романи. Той е един от най-продуктивните и тиражирани български автори. Удостоен е с Национална награда за детска литература „Петко Р. Славейков“ за цялостно творчество (1994). – витрина в читалището.

**11.08.** 80 г. от рождението на Христо Калчев (11.08.1944 – 22.03.2006), български писател. Става изключително популярен през 90-те години на XX в., когато започва да публикува своите „вулгарни романи“, първият от които е „Нерон Вълкът“ (1996), последван от „Калигула Бесният“ (1996) и др. За него – Славея Иванова „Пророците и мафиите. Христо Калчев и Георги Стоев“ (2011) и др. – витрина в читалището.

**13.08.** 125 г. от рождението на Алфред Хичкок (13.08.1899 – 29.04.1980), английски кинорежисьор, кинопродуцент и сценарист. Смятан за „Господарят на съспенса“ той е създател на много от похватите в жанра на психологическия трилър. Известни филми – „Задният прозорец“ (1954), „Човекът, който знаеше твърде много“ (1956), „Психо“ (1960), „Птиците“ (1963) и др. – витрина в читалището.

 **СЕПТЕМВРИ**

**02.09.** „За най-малките читатели” – „Любими приказки” – витрина в читалището.

**02.09.** 135 г. от смъртта на Захари Стоянов (1850 – 02.09.1889), български революционер, деец на националноосвободителното движение, общественик и държавник, писател и публицист. – витрина в читалището.

**06.09.** 139 години от Съединението на България – рецитал, поднасяне на цветя на войнишкия паметник и витрина в читалището.

**10.09.** 75 г. от рождението на Виктор Пасков (10.09.1949 – 16.04.2009), български писател. Известни произведения – „Балада за Георг Хених“ (повест), „Германия – мръсна приказка“ (роман), „Аутопсия на една любов“ (роман) и др. Автор е на сценариите на филмите: „Ти, който си на небето“ (1989), „Индиански игри“ (1990) и др. Творбите му са превеждани на много европейски езици. Книги за него – Тодор Коруев „Балада за Виктор Пасков“ (2015) и др. – витрина в читалището.

**13.09.** „Довиждане лято” – закриване на лятна занималня,лятна читалня.

**13.09.** 125 г. от рождението на Владимир Русалиев (псевдоним на Ангел Маринов Пенков) (13.09.1899 – 14.06.1973), български поет и писател. Автор на „Бунтовник–1876“ (поема), „Бездомник в нощта. Животът, любовта и смъртта на Димчо Дебелянов“, „Българският славей Христина Морфова“ и др. Произведения за деца – „Пътеката на мравките“ (разкази и приказки ), „Юнак Заю“ (стихотворения), „Духна вятър развигор“ (стихотворения) и др. – витрина в читалището.

**15.09.** 235 г. от рождението на Джеймс Фенимор Купър (15.09.1789 – 14.09.1851), американски писател, автор на приключенски романи. Известни произведения – „Ловецът на елени“, „Последният мохикан“, „Следотърсача“, „Червеният корсар“ и мн. др. – витрина в читалището.

**15.09.** 105 г. от рождението на Николай Хайтов (15.09.1919 – 30.06.2002), български писател, публицист, драматург. Автор на разнообразни по жанр и тематика творби. Известни произведения – „Шумки от габър“ (разкази), „Диви разкази“, „Хайдути“ (исторически очерци), „Гробът на Васил Левски“ (изследване) и др. По негови сценарии са филмите „Козият рог“ (1972), „Дърво без корен“ (1974), „Мъжки времена“ (1977), сериалът „Капитан Петко Войвода“ (1981) и др. Книги за него – Елена Хайтова „Баща ми: най-дивият разказ“ (2003), Елена Алекова „Сеячът на безсмъртие. Думи за Николай Хайтов“ (2010), Любка Захариева „Николай Хайтов. Срещи и разговори, анализи, писма“ (2020) и др. – витрина в читалището.

**16.09.** Откриване на новата учебна година.

**19.09.** 120 г. от рождението на Любомир Пипков (19.09.1904 – 09.05.1974), български композитор, музикален педагог и обществен деец. Той е създал богато творчество в почти всички области на музиката – оперите „Янините девет братя“, „Момчил“ и „Антигона 43“, четири симфонии, поемата за хор и оркестър „Сватба“, Концерт за пиано, Концерт за цигулка, много камерни произведения, филмова музика и др. – витрина в читалището.

**21.09.** 181 г. от рождението на Георги Бенковски – витрина в читалището.

**22.09.** 116 години от обявяването на Независимостта на България – поднасяне на цветя на войнишкия паметник, слово и витрина в читалището.

**28.09.** Празник на баницата – „С баница и в делник, и в празник”, – празнична програма, изложба на дърпани баници, демонстрация на дърпане, точене, Участие на Фолклорната група към НЧ „Минчо Иванов –1912”, Трети кулинарен конкурс – „Баницата – вкусното изкушение” и витрина в читалището за историята на макариополската дърпана баница.

 **ОКТОМВРИ**

**01.10.** Международен ден на възрастните хора – поздравления и поздравителни адреси с хората от Пенсионерския клуб.

**01.10.** Световен ден на музиката и поезията и кафето – „Викторина и чашка кафе” с жители на селото, Участие на Фолклорната група към НЧ „Минчо Иванов –1912”.

**01.10.** 135 г. от рождението на Чавдар Мутафов (01.10.1889 – 10.03.1954), български белетрист, художествен критик и есеист, архитект. Един от най-значимите представители на българския литературен авангард. Автор на „Марионетки“ (импресии), „Дилетант“ (декоративен роман) и др. Книги за него – Надежда Цочева „Чавдар Мутафов и българската култура между двете световни войни“ (2007) и др. – витрина в читалището.

**01.10.** 130 г. от рождението на Мара Шопова (01.10.1894 – 20.03.1980), българска актриса. – витрина в читалището.

**03.10.** „За най-малките читатели” – витрина „Професии”.

**05.10.** Международен ден на учителя – връчване на поздравителни адреси на пенсионирани и настоящи учители.

**15.10.** 210 г. от рождението на Михаил Лермонтов (15.10.1814 – 27.07.1841), руски поет и писател, един от основните представители на романтизма. Автор на лирика, поеми, драми, проза. Романът „Герой на нашето време“ е първия психологически роман в руската литература. – витрина в читалището.

**20.10.** 160 г. от рождението на Бранислав Нушич (20.10.1864 – 19.01.1938), сръбски писател хуморист и комедиограф. Пише романи, пиеси, много разкази и фейлетони. Автор на учебник по реторика – „Реторика“ (1934). Особено популярна е неговата книга „Автобиография“.– витрина в читалището.

**24.10.** 5 г. от рождението на Йордан Радичков (24.10.1929 – 21.01.2004), български писател и драматург, представител на магическия реализъм. Произведенията му са преведени на 37 езика и са издадени в 50 страни по света. - витрина в читалището.

**26.10.** Димитровден – Освещаване и водосвет в църквата „Свети Димитрий Солунски” и курбан за здраве на хората от селото.

 **28.10.** 105 г. от рождението на Генчо Узунов (28.10.1919 – 01.02.2003), български писател хуморист, роден в Стара Загора. Редактор и зам. главен редактор на в. „Стършел“, носител на наградите „Чудомир“ (1977) и „Златното перо“. Автор на сборниците „Зоология на нашето време“, „Принудително кацане“, „Тайната вечеря“, „Библиографска рядкост“ и др.– витрина в читалището.

 **НОЕМВРИ**

**01.11.** Ден на народните будители – Четене с писател, гост в библиотеката и представяне на творчеството му, витрина в читалището посветена на Народните будители.

**03.11.** 80 г. от рождението на Надежда Захариева-Дамянова (03.11.1944), българска поетеса и писателка. Автор на стихосбирките „Нелюбовно време“, „Облачно“, „Любов?!?“, „Една надежда“ и др., както и на романите „Смет за сливи“, „Тя и тримата“ и др. Пише и текстове за песни, една от които е превърналата се в шлагер – „Може би“ в изпълнение на група „Сигнал“.– витрина в читалището.

**04.11.** „За най-малките читатели” – витрина „Природни забележителности”.

**07.11.** 80 г. от смъртта на Кирил Христов (23.06.1875 – 07.11.1944), български поет, белетрист, драматург и преводач. Оставя голямо по обем литературно наследство във всички жанрове. Спомените му „Затрупана София“ (1944, 1996), „Ад в рая“ (автобиографичен роман, 1997) и „Време и съвременници“ (1999–2001) съдържат ценна информация за литературните и обществените нрави в България от края на ХІХ и първата половина на ХХ век. Сред най-популярните и рецитирани творби е стихотворението му „Жени и вино! Вино и жени“.– витрина в читалището.

**08.11.** 100 г. от рождението на Георги Баев (08.11.1924 – 18.02.2007), български художник живописец, общественик. Рисува предимно морски пейзажи, негови картини има в почти всички български галерии. Почетен член на Съюза на австрийските художници и на Японската асоциация на артистите. Носител на Хердерова награда (1986). – витрина в читалището.

**09.11.** 110 г. от рождението на Павел Вежинов (псевдоним на Никола Делчев Гугов) (09.11.1914 – 21.12.1983), български писател и сценарист. Известни произведения – повестите „Бариерата“, „Белият гущер“, „В един есенен ден по шосето“ и др., романите „Следите остават“ (за юноши), „Нощем с белите коне“, „Гибелта на Аякс“ и др. Сценарист е на филмите „Специалист по всичко“ (1962), „Тримата от запаса“ (1971), „Бариерата“ (1979), „Нощем с белите коне“ (1985) и др. Книги за него – Светлозар Игов „Павел Вежинов“ (1990), Павлина Делчева-Вежинова „Книга за Павел Вежинов“ (2014) и др. – витрина в читалището.

**18.11**. 80 г. от смъртта на Райко Алексиев (07.03.1893 – 18.11.1944), български хуморист, художник, карикатурист и журналист. Използва множество псевдоними, но най-известния е Фра Дяволо (Fra Diavolo). Автор на сборниците с хумористични разкази и фейлетони „Жалостиви случки“, „Хумористична история на българите“ и др. Участва в редица художествени изложби. Няколко пъти е председател на Съюза на дружествата на художниците в България.– витрина в читалището.

**19.11.** 135 г. от рождението на Димитър Шишманов (19.11.1889 – 01.02.1945), български белетрист, журналист, публицист, държавен деец. Автор на „Хайлайф“ (роман), „Панаирът в Стародол“ (комедия в 2 д.), „Писма до мен самия“ (спомени) и др. – витрина в читалището.

**20.11.** 135 г. от рождението на Едуин Хъбъл (20.11.1889 – 28.09.1953), американски астроном. С огромен принос към изучаването на Вселената, той успява да промени основни разбирания на човечеството за Космоса, като потвърждава съществуването и на други галактики, освен нашата. – витрина в читалището.

**21.11.** Ден на християнското семейство – среща с двойки, участвали преди години в „Ден на младото семейство” – да ги съберем отново, забавни игри и куиз въпроси, традиции и обичаи – витрина в читалището.

**29.11.**  100 г . от смъртта на Джакомо Пучини (22.12.1858 – 29.11.1924), италиански оперен композитор. Известни опери – „Бохеми“, „Тоска“, „Мадам Бътерфлай“, „Турандот“ и др. Произведенията му влизат в репертоара на най-известните театри, като и до днес се играят с ненамаляващ успех навсякъде по света. – витрина в читалището.

**30.11.** 150 г. от рождението на сър Уинстън Чърчил (30.11.1874 – 24.01.1965), британски политик и държавник, историк, писател и художник. Известен с дългата си политическа кариера и с ключовата си роля във Втората световна война. Награден е с Нобелова награда за литература (1953). Автор на „История на англоезичните народи“ (в 4 т.), „Втората световна война. Мемоари“ (в 6 т.) и др. – витрина в читалището.

 **ДЕКЕМВРИ**

**01.12.** „Вълшебството на Коледа” – коледна украса в читалището и на центъра на селото.

**01.12. – 24.12.** Подготовка за обичая „Коледуване” - репетиции с Коледарите.

**01.12.** Пети национален онлайн конкурс „Моята коледа” – от 01.12.24г. до 26.12.24г. резултатите ще бъдат обявени на 10.01.2025г.

**02.12.** „За най-малките читатели” – витрина „Вълшебства по Коледа”.

**03.12.** 135 г. от рождението на Стоян Загорчинов (03.12.1889 – 31.01.1969), български писател. Автор на „Легенда за Света София“ (повест), „Празник в Бояна“ (роман), „Ивайло“ (истор. роман) и др. – витрина в читалището.

**03.12.** 75 г. от смъртта на Елин Пелин (псевдоним на Димитър Иванов Стоянов) (08.07.1877 – 03.12.1949), български писател, критически реалист. Автор на разкази, на повестите „Гераците“ и „Земя“, на цикъла „Под манастирската лоза“ и др., както и на многобройни стихове, поеми и приказки за деца и на двете части на романа „Ян Бибиян. Невероятните приключения на едно хлапе“ и „Ян Бибиян на Луната“.– витрина в читалището.

**04.12.** 100 г. от рождението на Любен Станев (04.12.1924 – 18.12.2009), български писател и сценарист. Известни творби – романите „Софийска история“, „Вината“, „Недей ми казва сбогом“ и др.; сборници с разкази „Пеницилин“, „Събота следобед“, „Песента на щурците“ и др.; повестите „Семейство Ласкови“, „Тази хубава зряла възраст“ и др. Сценарист на игрални филми – „Цар и генерал“ (1966), „Мъже в командировка“ (1968), „Наковалня или чук“ (1972) „Човек на паважа“ (1986) и др. – витрина в читалището.

**05.12.** „Международен ден на доброволеца” – по този повод - поздравление и благодарствени адреси към доброволците на читалището, витрина с доброволците на читалището.

**06.12.** “Ден на дарителя” – поздравления към дарителите и благодарствени адреси, представяне на справка на даренията през 2022 година, витрина с дарителите на читалището.

**06.12.** Тържествено запалване на светлините на коледната елха.

**06.12.** 180 г. от рождението на Капитан Петко Войвода (истинско име Петко Киряков Калоянов) (06.12.1844 – 07.02.1900), български революционер, посветил живота си на освобождението на беломорските българи и обединението им с България, защитник на Родопите, борил се за свободата на потиснатите в Османската империя. – витрина в читалището.

**06.12.** 100 г. от рождението на Павел Матев (06.12.1924 – 04.02.2006), български поет, роден в с. Оризово, Чирпанско, почетен гражданин на гр. Чирпан. Автор е на над 40 поетични книги. Редица негови стихове се превръщат в текстове на популярни песни – „Синева“ (изп. Васил Найденов), „Отвори ми. Нося тишина...“ (изп. Кукери), „Заклинание“ (изп. Лили Иванова), „Люлякови нощи“ (изп. Тоника СВ) и мн. др. – витрина в читалището.

**07.12.** 115 г. от рождението на Никола Вапцаров (07.12.1909 – 23.07.1942), български поет. Пише стихове за възрастни и деца, проза, критически текстове, драми – „Когато вълната бучи“ и др. Стихосбирката му „Моторни песни“ е издадена приживе. – витрина в читалището.

**16.12.** Изложба "Вълшебна Коледа" на творби на децата от ДГ "Първи юни" и Об.У "Христо Ботев" с. Макариополско – витрина в читалището.

**16.12.** 130 г. от рождението на Николай Хрелков (16.12.1894 – 27.08.1950), български поет, публицист, преводач. – витрина в читалището.

18,12. 165 г . от рождението на Стефан Тошев (18.12.1859 – 27.10.1924), български офицер, генерал от пехотата, герой от Първата световна война. Роден в Стара Загора, първородният син на Анастасия Тошева. – витрина в читалището.

**24.12.** „Коледуване” – пресъздаване на обичая, Коледарите обикалят къщите с благословии и песни за здраве и берекет на жителите на селото.

**24.12.** 135 г. от рождението на Христо Ясенов (псевдоним на Христо Павлов Туджаров) (24.12.1889 – май 1925), български поет. Поезията му е част от българската символистична традиция – „Рицарски замък“. През последните години от живота си публикува сатирични и публицистични текстове с актуално-злободневен характер. – витрина в читалището.

**26.12.** Дядо Коледа в читалището, Коледна работилничка, игри и забавления.

**27.12.** Пети национален онлайн конкурс „Най – автентична сурвачка” – от 27.12.24г. до 06.01.25г. резултатите ще бъдат обявени на 17.01.2025г.

**27.12.** 90 г. от рождението на Рашко Стойков (27.12.1934 – 04.07.2014), български поет, роден в Стара Загора. Автор на стихосбирките „Седемдесет и седем стъпала“, „Смисъл“, „Разпятия в колекцията на Рогатия“, „Вечерна проверка“ и др. Стиховете му са превеждани на много езици. Член на СБП. – витрина в читалището.
**27.12.** 85 г. от рождението на Иван Аяров (27.12.1939 – 24.12.2021), роден в с. Рупките, Чирпанско, поет, общественик, дългогодишен председател на Народно читалище „Св. Климент Охридски“.– витрина в читалището.
**31.12.** 130 г. от рождението на Анна Каменова (псевдоним на Анна Михайлова Стайнова) (31.12.1894 – 01.08.1982), българска писателка. Пише романи, разкази, пътеписи, есета, рецензии. Дебютният ѝ роман е „Харитининият грях“.– витрина в читалището.

**През 2024 г. се навършват:**

**1380 г.** от рождението на кан Аспарух (Исперих) (ок. 644 – ок. 700), прабългарски владетел, основател на българската държава. – витрина в читалището.

**1160 г.** от рождението на Симеон І (864 – 927), български княз и цар, периодът на неговото царуване е наречен Златен век на българската култура. – витрина в читалището.

**285 г.** от рождението на Софроний Врачански (1739 – 1813), църковен деец, възрожденски писател, общественик, просветител, родоначалник на новобългарската литература. – витрина в читалището.

**190 г.** от рождението и 145 г. от смъртта на Любен Каравелов (ок.1834 – 21.01.1879), български писател, публицист, революционер. – витрина в читалището.

С уважение: Изготвил:

Цонка Ботева Цанка Димитрова

Председател на НЧ „Минчо Иванов-1912“ Секретар

Село Макариополско

09.11.2022г.